Finansų skyriaus einamųjų metų užduotys:

1. Parengti 2023 metų savivaldybės biudžeto projektą, derinti su programų koordinatoriais ir administracijos direktoriumi, teikti biudžeto projekto rengimo darbo grupei svarstyti, tikslinti asignavimus, numatomus programoms ir asignavimų valdytojams;
2. Organizuoti 2023 metų savivaldybės biudžeto pajamų plano ir išlaidų vykdymą ir biudžeto vykdymo atitinkamo laikotarpio finansinės atskaitomybės sudarymą;
3. Parengti ir teikti Savivaldybės tarybai tvirtinti 2022 m. savivaldybės biudžeto vykdymo ir konsoliduotųjų finansinių ataskaitų rinkinius;
4. Sudaryti savivaldybės biudžeto vykdymo 2022 metų rinkinį ir 2023 metų I, II, III ketvirčių (pajamų ir asignavimų planų) biudžeto vykdymo ataskaitas;
5. Savivaldybės tarybos sprendimų pagrindu tikslinti programoje „Biudžetas“ pajamų ir asignavimų planus;
6. Pateikti 2023 metų biudžeto rinkinį Finansų ministerijai;
7. Tikrinti asignavimų valdytojų patvirtintas 2023 metų programų sąmatas. Pajamas ir asignavimus įtraukti į programą „Biudžetas“;
8. Tikrinti ir analizuoti VSS ataskaitas, parengti Savivaldybės konsoliduotųjų finansinių ataskaitų rinkinį;
9. Kontroliuoti VSS konsolidavimo procedūrų atlikimą pagal konsolidavimo kalendorių. Vykdyti KFAR pildytojui priskirtas funkcijas vadovaujantis konsolidavimo kalendoriumi;
10. Parengti dokumentus kredito įstaigoms dėl paskolų gavimo ir VIPA dėl dotacijų gavimo;
11. Bendradarbiaujant su atsakingais darbuotojais surinkti duomenis reikalingoms ataskaitoms parengti, susijusiomis su dotacijų gavimu ir grąžinimu;
12. Tikrinti 2023 metų ketvirčių ir 2022 metų asignavimų valdytojų mokėtinų sumų ataskaitas, sudaryti savivaldybės skolinių įsipareigojimų ir suteiktų garantijų statistines ataskaitas ir pateikti Finansų ministerijai;
13. Parengti 2024 metų Finansų skyriaus dokumentacijos plano projektą, tvarkyti Finansų skyriaus dokumentus, nuolatinio saugojimo archyvo bylų apyrašus;
14. Parengti 2023 m. I, II, III ketvirčių ir 2022 metų iždo finansines ataskaitas;
15. Tikrinti biudžetinių įstaigų pateiktas tarifikacijas, programų sąmatų projektus;
16. Tvarkyti Savivaldybės iždo (gautų pajamų ir pervestų lėšų, apyvartos lėšų) apskaitą;
17. Analizuoti asignavimų valdytojų pateiktas 2022 biudžetinių metų ir 2023 metų ketvirčių biudžeto vykdymo ataskaitas, sudaryti savivaldybės biudžeto vykdymo 2022 biudžetinių metų ir 2023 metų I, II, III ketvirčių (pajamų vykdymo ir išlaidų) ataskaitas, teikti Finansų ministerijai ir skelbti Kaišiadorių rajono savivaldybės internetiniame puslapyje;
18. Teikti duomenis apie valstybės biudžeto dotacijų panaudojimą ministerijoms ir kitoms institucijoms pagal jų pateiktas formas.